Legal Document

Category: 159

Text:
16. ΝΟΜΟΣ υπ’ αριθ. 94 της 23/25 Ιουλ. 1975 (ΦΕΚ Α΄ 1532) Περί τροποποιήσεως και συμπληρώσεως των διατάξεων των διεπουσών την φορολογίαν του άρθρ. 5 του Α.Ν. 843/1948. Άρθρ.1.-(Αντικαθίσταται η παρ. 2 του άρθρ. 5 Α.Ν. 843/1948, ανωτ. αριθ. 2). Άρθρ.2.-1.Αι διατάξεις της υπ’ αριθ. ΙΙ.4337/24.2.51 αποφάσεως του Υπουργού των Οικονομικών «περί μειώσεως του φόρου άρθρ. 5 του Α.Ν. 843/1948 επί επιχειρήσεων σιδηροβιομηχανίας και σιδηροτεχνίας» δημοσιευθείσης δια της Εφημερίδος της Κυβερνήσεως (ΦΕΚ Β΄40/5.3.51) (Βλ. σχ. υπό το άρθρ. 5 Α.Ν. 843/1948, ανωτ. αριθ. 2) έχουν εφαρμογήν και επί πάσης φύσεως και μορφής επιχειρήσεων ασχολουμένων με την επεξεργασίαν σιδηρούχων ή μη μετάλλων, ήτοι χαλκού, αλουμινίου, ορειχάλκου, μολύβδου κλπ.  προς παραγωγήν μη τυποποιημένων προϊόντων, εξαιρέσει των ασχολουμένων με την επεξεργασίαν ή εξευγενισμόν ευγενών μετάλλων. 2.Αι διατάξεις της προηγουμένης παραγράφου εφαρμόζονται και επί των ενώπιον των φορολογικών δικαστηρίων οιουδήποτε βαθμού υφισταμένων εκκρεμών δικών. 3.Ποσά φόρου του άρθρ. 5 Α.Ν. 843/1948 βεβαιωθέντα επί τη βάσει δικαστικών αποφάσεων ή καθ’ οιονδήποτε άλλον τρόπον εις βάρος επιχειρήσεων, περί ων η παρ. 1 του παρόντος άρθρου, επί φορολογικώ συντελεστή μείζονι των υπό της παραγράφου ταύτης κατά περίπτωσιν οριζομένων εκπίπτονται, τυχόν δε καταβληθέντα επιστρέφονται. Άρθρ.3.-Η ισχύς των διατάξεων του παρόντος νόμου άρχεται από της 1ης του επομένου από της δημοσιεύσεώς του δια της Εφημερίδος της Κυβερνήσεως μηνός, πλην των διατάξεων του άρθρ. 2, αίτινες ισχύουν από   1ης Ιαν. 1949, ήτοι αφ’ ης ίσχυσεν η υπ’ αριθ. ΙΙ.4337/24.2.51 απόφασις του Υπουργού των Οικονομικών.